
Tisztelt Képviselő-testület!

A Veszprém Megyei Pedagógiai Szakszolgálat megkereste az Önkormányzatot egy herendi óvodás ellátása érdekében. A Szakértői Bizottság megállapította egy herendi óvodás gyermek tekintetében, hogy sajátos nevelési igényű: egyéb pszichés fejlődési zavarral küzd. A gyermek számára heti két óra komplex gyógypedagógiai terápiát javasolt. A Herendi Hétszínvilág Óvoda és Bölcsőde alapító okirata nem tartalmazza az egyéb pszichés fejlődési zavarral küzdő gyermek integrált oktatása alaptevékenységet, ezért a Szakértői Bizottság jelenleg nem tudja kijelölni az óvodát, mint ellátást biztosító intézményt. Amennyiben az intézmény alapító okirata tartalmazza ezt a tevékenységet, akkor kijelölésre kerül az óvoda. A gyógypedagógia ellátást pedig térítésmentesen a Pedagógiai Szalszolgálat biztosítja a gyermek részére. 
Az alapító okirat 4.3 pontjában a költségvetési szerv alaptevékenysége bekezdést ki kell egészíteni a fenti tevékenységgel.
Az alapító okirat 6.3 pontjában szükséges még az intézmény helyrajzi számának a módosítása. Az intézmény bölcsődével történő bővítése során az ingatlan megosztása miatt új helyrajzi számon szerepel a földhivatali nyilvántartásban. Az intézmény új helyrajzi száma 655/26 
A Herendi Hétszínvilág Óvoda és Bölcsőde alapító okirat módosításának tervezetét, valamint az egységes szerkezetbe foglalt alapító okiratot az előterjesztés 1. és 2. melléklete tartalmazza. 
Az Ávr. 167/C. § (1) bekezdés d) pontja szerint a költségvetési szerv létesítő okiratát érintő módosítást az alapítói jogokat gyakorló szerv az alapító okirat módosítását tartalmazó okirat, valamint az egységes szerkezetű alapító okirat csatolásával, a változás-bejelentési kérelem benyújtásával kérheti. A 167/C. § (5) bekezdése értelmében a kérelmet az adat keletkezésétől, illetve megváltoztatásától számított nyolc napon belül kell a Kincstárnak benyújtani.

Kérem a Tisztelt Képviselő-testületet, hogy az alapító okirat módosítását fogadja el.

Határozati javaslat
Herend Város Önkormányzat Képviselő-testülete a Herendi Hétszínvilág Óvoda és Bölcsőde H/4-19-1/2022. okiratszámú alapító okiratának módosítását az előterjesztés 1. melléklet szerint jóváhagyja, és a H/4-19-2/2022. okiratszámú egységes szerkezetű alapító okiratot az előterjesztés 2. melléklet szerinti formában és tartalommal elfogadja.
Felkéri a Herendi Polgármesteri Hivatal Jegyzőjét, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg.
Határidő: azonnal, 8 nap
Felelős: Herend Város Polgármestere, Herendi Polgármesteri Hivatal jegyzője

Herend, 2022. február 9.						
							Tisztelettel:
									Jánszky Lajos László
									        polgármester
Okirat száma: H/4-19-1/2022.					                     1. számú melléklet
Módosító okirat
A Herendi Hétszínvilág Óvoda és Bölcsőde Herend Város Önkormányzata Képviselő- testülete által 2021. június 23. napján kiadott H/4-212-2/2021. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján, Herend Város Önkormányzata Képviselő-testületének .../2022.(….) határozatára figyelemmel, a következők szerint módosítom:


1. Az alapító okirat 4.3. pontja helyébe a következő rendelkezés lép:
„4.3. A költségvetési szerv alaptevékenysége:
A nemzeti köznevelésről szóló 2011. évi CXC. törvényben és a vonatkozó egyéb jogszabályokban foglaltak szerint az óvodai ellátás, nemzetiségi óvodai ellátás, valamint a sajátos nevelési igényű gyermekek nevelése-oktatása:
- enyhe értelmi fogyatékos (tanulásában akadályozott),
- enyhe fokban érzékszervi fogyatékos (gyengénlátó, nagyothalló) és beszédfogyatékos,
- autizmus spektrum zavarral küzdő gyermekek,
- egyéb pszichés fejlődési zavarral küzdő gyermekek ellátása, amennyiben a szakértői bizottság a gyermek integrált nevelésére tesz javaslatot.
A gyermekek védelméről és a gyámügyi igazgatásról szóló 1997. évi XXXI. törvény 42. §-ban foglaltak szerinti bölcsődei ellátás.”

2.  Az alapító okirat 6.3 pontja helyébe a következő rendelkezés lép:
„6.3. A feladatellátást szolgáló ingatlanvagyon:
	
	ingatlan címe
	ingatlan helyrajzi száma
	vagyon feletti rendelkezés joga vagy a vagyon használati joga
	az ingatlan funkciója, célja

	1
	8440 Herend, Fasor utca 2/a-4/a
	655/26
	használat
	Óvoda, bölcsőde”



Jelen módosító okiratot a törzskönyvi nyilvántartásba történő bejegyzés napjától kell alkalmazni.
Kelt: Herend, „időbélyegző szerint”
Okirat száma: H/4-19-2/2022.                                                                                  2. számú melléklet         
Alapító okirat
módosításokkal egységes szerkezetbe foglalva

Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és  (3) bekezdése alapján a Herendi Hétszínvilág Óvoda és Bölcsőde alapító okiratát a következők szerint adom ki:

1. A költségvetési szerv
megnevezése, székhelye, telephelye
1.1. A költségvetési szerv
1.1.1. megnevezése: Herendi Hétszínvilág Óvoda és Bölcsőde
1.2. A költségvetési szerv
1.2.1. székhelye: 8440 Herend, Fasor utca 2/a-4/a.
2. A költségvetési szerv
alapításával és megszűnésével összefüggő rendelkezések
2.1.  A költségvetési szerv alapításának dátuma: 2007. augusztus 30.
2.2. A költségvetési szerv alapítására, átalakítására, megszüntetésére jogosult szerv
2.2.1. megnevezése: Herend Város Önkormányzata
2.2.2. székhelye: 8440 Herend, Kossuth utca 97.
3. A költségvetési szerv irányítása, felügyelete
3.1. A költségvetési szerv irányító szervének
3.1.1. megnevezése: Herend Város Önkormányzat Képviselő-testülete
3.1.2. székhelye: 8440 Herend, Kossuth utca 97.
  
      3.2. A köznevelési intézmény fenntartójának
    3.2.1. megnevezése: Herend Város Önkormányzata 
               3.2.2. székhelye: 8440 Herend, Kossuth utca 97.
4. A költségvetési szerv tevékenysége
4.1. A költségvetési szerv közfeladata: 
A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontja és a nemzeti köznevelésről szóló 2011. évi CXC. törvény 4. §-a alapján óvodai nevelés.
 A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontja és a gyermekek védelméről és a gyámügyi igazgatásról szóló 1997. évi XXXI. törvény 42. §-a alapján gyermekek napközbeni ellátása keretében bölcsődei ellátás.
4.2. A költségvetési szerv főtevékenységének  államháztartási szakágazati besorolása:
	
	szakágazat száma
	szakágazat megnevezése

	1
	851020
	Óvodai nevelés


4.3. A költségvetési szerv alaptevékenysége:
A nemzeti köznevelésről szóló 2011. évi CXC. törvényben és a vonatkozó egyéb jogszabályokban foglaltak szerint az óvodai ellátás, nemzetiségi óvodai ellátás, valamint a sajátos nevelési igényű gyermekek nevelése-oktatása:
         - enyhe értelmi fogyatékos (tanulásában akadályozott),
              - enyhe fokban érzékszervi fogyatékos (gyengénlátó, nagyothalló) és beszédfogyatékos,
- autizmus spektrum zavarral küzdő gyermekek,
- egyéb pszichés fejlődési zavarral küzdő gyermekek ellátása, amennyiben a szakértői bizottság a gyermek integrált nevelésére tesz javaslatot.
A gyermekek védelméről és a gyámügyi igazgatásról szóló 1997. évi XXXI. törvény 42. §-ban foglaltak szerinti bölcsődei ellátás.
4.4. A költségvetési szerv alaptevékenységének kormányzati funkció szerinti megjelölése:
	
	kormányzati funkciószám
	kormányzati funkció megnevezése

	1
	091110
	Óvodai nevelés, ellátás szakmai feladatai

	2
	091120
	Sajátos nevelési igényű gyermekek óvodai nevelésének, ellátásának szakmai feladatai

	3
	091130
	Nemzetiségi óvodai nevelés, ellátás szakmai feladatai

	4
	091140
	Óvodai nevelés, ellátás működtetési feladatai

	5
	096015
	Gyermekétkeztetés köznevelési intézményben

	6
	096025
	Munkahelyi étkeztetés köznevelési intézményben

	7
	104031 
	Gyermekek bölcsődében és mini bölcsődében történő ellátása 

	8
	104035
	Gyermekétkeztetés bölcsődében, fogyatékosok nappali intézményében


4.5. A költségvetési szerv illetékessége, működési területe:
Az óvodai nevelés vonatkozásában Herend város közigazgatási területe,
a bölcsődei ellátás vonatkozásában Herend város és Szentgál község közigazgatási területe. 
5. A költségvetési szerv szervezete és működése
5.1. A költségvetési szerv vezetőjének megbízási rendje: Az intézményvezetőt Herend Város Önkormányzat Képviselő-testülete nyilvános pályázat alapján határozott időre bízza meg Magyarország helyi önkormányzatairól szóló 2011. évi CLXXXIX. törvény 41. § (7) bekezdése, a közalkalmazottak jogállásáról szóló 1992. évi XXXIII. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013.(VIII.30.) Korm. rendelet alapján.
5.2. A költségvetési szervnél alkalmazásban álló személyek jogviszonya:
	
	foglalkoztatási jogviszony
	jogviszonyt szabályozó jogszabály

	1
	Közalkalmazotti jogviszony
	A közalkalmazottak jogállásáról szóló 1992. évi XXXIII. törvény, a közalkalmazottak jogállásáról szóló 1992. évi XXXIII. törvény végrehajtása tárgyában kiadott 326/2013.(VIII.30.) Korm. rendelet

	2
	Megbízási jogviszony
	A Polgári Törvénykönyvről szóló 2013. évi V. törvény


6. A köznevelési intézményre vonatkozó rendelkezések
6.1. A köznevelési intézmény
6.1.1. típusa: Többcélú közös igazgatású köznevelési intézmény, amely óvodai nevelést és önálló intézményi egységben bölcsődei ellátást biztosít.
6.1.2. alapfeladatának jogszabály szerinti megnevezése: óvoda nevelés
6.1.3. gazdálkodásával összefüggő jogosítványok: Az intézmény előirányzatai felett teljes jogkörrel rendelkezik, melyek felett kötelezettségvállalási, teljesítésigazolási joggal és felelősséggel bír. A rendelkezésre álló vagyontárgyakat az intézmény feladatainak ellátásához szabadon használhatja a vonatkozó központi és helyi önkormányzati rendeleti szabályozásnak megfelelően. Az intézmény, mint gazdasági szervezettel nem rendelkező költségvetési szerv gazdasági, pénzügyi és munkaügyi feladatainak ellátására Herend Város Önkormányzat Képviselő-testülete a Herendi Polgármesteri Hivatalt, mint gazdasági szervezettel rendelkező költségvetési szervet jelölte ki. 
6.2. A feladatellátási helyenként felvehető maximális gyermek-, tanulólétszám 
	
	feladatellátási hely megnevezése
	alapfeladat megnevezése
	munkarend megjelölése
	maximális gyermek-, tanulólétszám

	1
	Herendi Hétszínvilág Óvoda és Bölcsőde
	óvodai nevelés
	
	150 fő

	2
	Herendi Hétszínvilág Óvoda és Bölcsőde (bölcsőde)
	
	
	24 fő


6.3. A feladatellátást szolgáló ingatlanvagyon:
	
	ingatlan címe
	ingatlan helyrajzi száma
	vagyon feletti rendelkezés joga vagy a vagyon használati joga
	az ingatlan funkciója, célja

	1
	8440 Herend, Fasor utca 2/a-4/a
	655/26
	használat
	Óvoda, bölcsőde

